**(Návrh)**

**VYHLÁŠKA**

**Ministerstva zdravotníctva Slovenskej republiky**

z ..... 2015,

**ktorou sa ustanovujú podrobnosti o štúdiách a výskume o škodlivosti nových kategórií tabakových výrobkov**

Ministerstvo zdravotníctva Slovenskej republiky podľa § 14 ods. 3 zákona č. .../2015 Z. z. o výrobe, označovaní a predaji tabakových a súvisiacich výrobkov a o zmene a doplnení niektorých zákonov ustanovuje:

Vyhláška Ministerstva zdravotníctva Slovenskej republiky:

* zadefinuje základné pojmy
* upraví pravidlá pre oznamovanie nových kategórií tabakových výrobkov
* vymedzí skupinu škodlivých alebo potenciálne škodlivých látok podľa uznávaných medzinárodných metodík (priamo, alebo odkazom napr. na zoznamy WHO, FDA, Health Canada)
* upraví kvantitatívne požiadavky na znížený výskyt škodlivých látok v inhalovanom aerosóle oproti bežným výrobkom určeným na spaľovanie tabaku
* upraví podmienky zníženia dopadu používania výrobkov na živé organizmy, prípadne na ľudský organizmus
* upraví podmienky vystavenia nikotínu za účelom zaistenia porovnateľnej úrovne s bežne dostupnými tabakovými výrobkami a podmienky zabezpečenia prechodu od bežných tabakových výrobkov k novým kategóriám tabakových výrobkov sprevádzaného nižším vystavením škodlivým alebo potenciálne škodlivým látkam
* upraví podmienky pre výrobcu preukázať, ako budú tabakové výrobky a informácie s nimi spojené, prijímané a vnímané spotrebiteľmi (napríklad prostredníctvom obalov, marketingovej komunikácie, designu výrobku atď.)
* upraví pravidlá pre požadované vedecké štúdie, spôsoby a metodiky meraní v záujme relevancie a kvality dokladaných skutočností
* upraví potrebu splnenia legislatívnych a medzinárodných štandardov pre laboratórne testovanie týchto výrobkov